מינס

מינס (בספרדית: Minas) היא עיר הבירה והעיר המאוכלסת ביותר במחוז לבז'חה שבאורוגוואי. בעיר 38,446 תושבים וזו העיר השתים עשרה בגודל האוכלוסייה במדינה. שטח העיר 10.016 קמ"ר. העיר היא מקום הולדתו של המהפכן והנשיא זמני של אורוגוואי ב-1853, חואן אנטוניו לבז'חה . העיר בולטת ברמה הלאומית בסביבתה התיירותית, בפסטיבלים המפורסמים שלה, בתרבות הגסטרונומית שלה, כמו גם בתעשיות המלט וייצור המים המינרליים המצטיינות שלה.

גאוגרפיה
העיר ממוקמת בחלקו הדרומי של מחוז לבז'חה, בגובה 136.14 מטר, ליד נחל סן פרנסיסקו - יובל של נהר סנטה לוסיה - מוקפת בגבעות ורדן וסרו ארטיגס בין סיירה דה לאס מינס לסיירה דה קראפה - שתיהן רכסי הרים המהווים חלק מה-קוצ'ילה גרנדה  - וליד כביש מספר 8. בהצטלבותו עם כביש 12.

היסטוריה
העיר נוסדה בשנת 1783 בשם "ויז'ה דה לה קונספסיון דה לאס מינס", כאשר מספר משפחות (152 מתיישבים) מהאזורים הספרדיים אסטוריאס וגליציה התיישבו באזור. ב-1837 הוקם המחוז מינס, כשהעיר היא בירתו. מאוחר יותר, בשנת 1927 הוחלף שם המחוז ללבז'חה, לכבודו של המצביא שנולד בעיר, אך בירת המחוז נשארה בשם מינס.

שר האוצר המלכותי של מלדונדו, רפאל פרס דל פוארטו, יליד העיר הספרדית אספה, מונה על ידי המשנה למלך של מלכות המשנה של ריו דה לה פלטה חואן חוסה דה ורטיס אי סלקדו  לייעד את האתר לעיר. במרץ 1783 שרטט פרס דל פוארטו את המקום.

בכפר נולדו האחים חואן אנטוניו לבז'חה (1784–1853, מנהיג שלושים ושלושה המזרחים ולימים נשיא אורוגוואי), ומנואל לבז'חה (1797–1852, קפטן ארטיגס ואחד משלושים ושלושה המזרחים).

לאחר מהפכת מאי, ב-24 באפריל 1811, שוחררה העיר מהשלטון המלוכני על ידי כוחותיו של מנואל פרנסיסקו ארטיגס.

אקלים
בעיר מינס יש אקלים סובטרופי לח, ויורדים בה גשמים לאורך כל השנה. החודש החם ביותר הוא ינואר, עם טמפרטורות ממוצעות סביב 28°C, והחודש הקר ביותר הוא יוני, עם טמפרטורות ממוצעות סביב 6°C.

אוכלוסייה
על פי מפקד האוכלוסין של שנת 2011 התגוררו בעיר 38,446 תושבים, מהם 20,289 גברים ו-23,157 נשים. בעיר מתגוררים 65% מכלל אוכלוסיית המחוז ו-73% מהאוכלוסייה העירונית שלו. ליד העיר מינס, ישנן שלוש עיירות קטנות הקשורות לעיר, אך נחשבות כעיירות עצמאיות: בריו לה קורוניז'ה (Barrio La Coronilla) עם 301 תושבים, בלאנס ויאלה (Blanes Viale) עם 104 תושבים, וסן פרנסיסקו דה לאס סיירס (San Francisco de las Sierras) בה גרים 58 תושבים, כך שאוכלוסיית האזור מסתכמת בקרוב ל-40,000 תושבים.

התפתחות דמוגרפית של מינס

מפורסמים בעיר
ספורטאים: סבסטיאן אבראו, גבריאל סדרס , אדוארדו דה לה פנייה , גוסטבו טרלס , סבסטיאן בריטוס , חורחה וילאר .

אמנים וסופרים: חואן חוסה מורוסולי , סנטוס אינסאורלדה , מילטון פורנרו , אולגריה מצ'אדו אמור , מקסימיליאנו רודריגז וסינו , קלאודיו טדיי , רובן לוסה אגרברה , גיז'רמו קואדרי , קרלוס פרביס .

פוליטיקאים: אדריאנה פניה , אוגניו גומס , חורחה סבלסה , חואן אנטוניו לבז'חה .

תיירות
אתרים ואירועים מובילים
 פארק סלוס, בו נמצאים מפעל הביקבוק למים מינרלים של סאלוס ומפל המים "פומה".
 פארקה רודו (Parque Rodó) בצפון מזרח העיר, סמוך לגן חיות, בו ישנם מדשאות, מגרשי משחקים לילדים, בריכת שחייה, אזור לפיקניק, משעדה, חוות חיות קטנה, מגרשי ספורט ואצטדיון קטן. בפרק הזה מתקיים פסטיבל מינאס ואבריל  ואירועי סמנה דה לה לבז'חה (שבוע לאבז'חה) .
ממוזער|150px|נוף פנורמי בסרו ארקיטה
 האזור הטבעי של סרו ארקיטה (Cerro Arequita), סרו דה לוס קוארבוס (Cerro de los Cuervos) והבלנאריו (Balneario) וקמפינג סנטה לוסיה (Camping Santa Lucía).
ממוזער|150px|אנדרטה של חוסה ארטיגס בגבעת ארטיגס
 במזרח העיר נמצא פארק וגבעת ארטיגס, בה מתקיים מדי שנה פסטיבל ליל התנורים  בשבוע לבז'חה, בהשתתפות מעל ל-50,000 איש.
ממוזער|150px|בפארק הנופש UTE-Antel
 פארק הנופש UTE-Antel, עם מלון גדול ואטרקציות נוספות.
ממוזער|150px|מפל המים בסיירה דה מינס
 סיירה דה מינס (Sierras de Minas), שם נמצא מפל מים בגובה כ-60 מטר, הנקרא סאלטו דל פניטנטה (Salto del Penitente).

פסטיבלים
בחודש אפריל מתקיים הפסטיבל הפופולרי השני בגודלו במדינה, שנקרא פסטיבל מינס אי אבריל, בו נפגשים המוזיקאים והאמנים המסורתיים והייצוגיים ביותר של אורוגוואי.

בחודש אוקטובר, "פסטיבל שבוע לבז'חה" מתקיים ברחבי המחוז, עם השתתפותם של כ-180,000 איש. ומשתתפים בו אמנים לאומיים ובינלאומיים ידועים. נעילת האירוע מתקיימת מדי שנה בסרו ארטיגאס, מתחת לאנדרטת הרוכב השנייה בגודלה בעולם, במה שמכונה ליל התנורים, עם שירה מסורתית ומופע זיקוקים בחצות. כשהאירוע התקיים לראשונה, בשנת 1978, השתתפו בו כ-20,000 איש.

ערים תאומות



קישורים חיצוניים

הערות שוליים

קטגוריה:אורוגוואי: ערים
קטגוריה:יישובים שהוקמו ב-1783